יבוא אישי - רוצים לייבא רכב באופן פרטי? מעכשיו זה פשוט יותר | בנקרייט
דף הביתמימון לרכביבוא אישי - רוצים לייבא רכב באופן פרטי? מעכשיו זה פשוט יותר
לקבלת הצעות מימון אטרקטיביות לכל סוגי הרכבים התקשרו עוד היום - 072-338-5115
שוק הרכב עובר באחרונה שינוי משמעותי – בזכות הקלות ברגולציה למעוניינים בייבוא אישי.
לדוגמה, באחרונה התיר משרד התחבורה לייבא דגמי רכב המיוצרים על פי התקינה האמריקאית מכל מדינות העולם, ולא רק מארה"ב, קנדה ומקסיקו.
התקנות החדשות מאפשרות לכל אזרח או יבואן רכב להגיש בקשה ליבוא כלי רכב בתקינה אמריקאית, ללא כל מגבלה של ארץ היצור, באמצעות יבוא מסחרי או אישי.
הצעד נועד להגדיל את מגוון דגמי הרכב המגיעים לישראל, להגביר את התחרות בענף, ובחלק מהמקרים להוזיל את מחירי הרכב, כתוצאה מהפערים בין שער היורו לדולר.
ואכן, בחלק ניכר מהדגמים שנכללים תחת התקנה החדשה, המחירים בייבוא אישי עשויים להיות זולים יותר, בהיקף של עשרות אלפי שקלים – אך הדבר משתנה כל העת בשל יחסי המטבע, מבצעים וכו`. ההוזלה משמעותית במיוחד ברכבי יוקרה. לדוגמה – מרצדס E350 עולה בארה"ב 420 אלף שקל ובישראל 560 אלף.
ההחלטה החדשה משנה למעשה החלטה קודמת שהתקבלה בשנת 2008 על ידי שר התחבורה דאז שאול מופז, בעיקר בשל לחצים של תעשיית הרכב בארה"ב.
שר התחבורה הנוכחי, ישראל כץ (ליכוד) אמר לאחר שהודיע על ההחלטה כי "המצב עומד להשתנות וכבר בעתיד הקרוב נזכה לראות מגוון רחב של דגמים חדשים, שירעננו את היצע הדגמים עבור הצרכן הישראלי וירחיבו את התחרות בענף".
התקנה החדשה משפיעה על כל יבואני הרכב, הן הרשמיים והן הפרטיים, אבל ההערכה היא שהיא תסייע בעיקר לייבוא האישי.
זאת, כיוון שהיא תאפשר לייבא מכוניות יוקרה של מרצדס, ב.מ.וו, טויוטה ועוד, שמיוצרות באירופה וביפן, ונמכרות בארצות הברית במחירים נמוכים משמעותית לעומת מדינות הייצור שלהן.
היבואנים בישראל קונים את המכוניות שלהם באירופה ומתקשים לייבא מכוניות מהשלוחות האמריקניות של היצרנים, שמעדיפים למכור אותן בארה"ב. עם זאת, גם יבואנים רשמיים כמו הונדה וטויוטה עשויים בהחלט להביא לארץ מכוניות מסוג זה.
בראש הטבלה - טויוטה. בינתיים, במהלך 2011 הגיעו לישראל 2,192 כלי רכב ביבוא אישי – עליה קלה של 2% לעומת 2010, אך מספר נמוך עדיין מ-2008 ו-2009 - שנים שבהן המספר עלה על 2,600 כלי רכב שנמכרו בייבוא אישי. שינוי נוסף בהשוואה לשנים אלו: 70% מכלי הרכב ביבוא אישי ב-2010 הגיעו עם מנועים הגדולים מ-3,000 סמ"ק וזאת לעומת 80% בשנת 2009.
מרצדס צמודה לטויוטה עם 521 כלי רכב שיובאו בייבוא אישי, וזו ירידה משמעותית בנתח השוק היחסי שלה לעומת שנים קודמות. ב.מ.וו נמצאת במקום השלישי הטבלה בפער גדול משתי המובילות - עם 296 כלי רכב שנמכרו, בעיקר בדגמי ג`יפים יוקרתיים.